alexandrainst/scandi-wiki huggingface dataset:
The Invisible Divorce

The Invisible Divorce er en amerikansk stumfilm fra 1920, regissert av Thomas R. Mills og Nat C. Deverich.

Handling 
Jimmy Ryder, full av drømmer om penger og makt, gifter seg med Pidgie og sammen reiser de til storbyen for å tjene penger, men lykken smiler aldri til dem - og de ender opp med å leve i fattigdom. En dag møter Jimmy en tidligere venninne, Claire Barry, som fremdeles er forelsket i ham - selv om hun etter at de ble adskilt har giftet seg med den velstående John Barry.

Men Claire overtaler ektemannen sin til å finansiere Jimmys oljeboring, i bytte mot en prosentandel av det eventuelle overskuddet. Hans første forsøk mislykkes, men på det andre forsøket realiserer Jimmy endelig drømmen sin om rikdom og suksess. Men en dag overhører han Pidgie kommentere hvordan det tomme og innholdsløse ekteskapet deres har påvirket henne.

Skuespillere 
 Leatrice Joy som Pidgie Ryder
 Walter McGrail som Jimmy Ryder
 Walter Miller som John Barry
 Grace Darmond som Claire Kane Barry
 Tom Bates som Pete Carr

Referanser

Eksterne lenker 

Stumfilmer fra USA
Filmer fra 1920
The Invisible Hand

The Invisible Hand er en amerikansk stumfilm-føljetong fra 1920 regissert av William Bowman. Western-føljetongen består av 15 filmer som er antatt tapt.

Skuespillere 
 Antonio Moreno som John Sharpe
 Pauline Curley som Ann Crawford
 Jay Morley som Burnett
 Brinsley Shaw
 George Mellcrest
 Sam Polo
 Gordon Sackville
 Charles Rich

Referanser

Eksterne lenker 

Stumfilmer fra USA
Filmer fra 1920
Kinoføljetonger fra USA
Stum-westernfilmer
Tapte filmer fra USA
The Invisible Ray

The Invisible Ray er en amerikansk stumfilm-føljetong fra 1920, regissert av Harry A. Pollard. Føljetongen består av 15 filmer som er antatt tapt.

Handling 
En vitenskapsmann oppdager en dødsstråle, og låser den inn i en boks.

Han gir nøkkelen til datteren sin, men hun blir snart jaget av kriminelle som ønsker å stjele dette dødelige våpenet.

Skuespillere 
 Ruth Clifford som Mystery
 Jack Sherrill som Jack Stone
 Sidney Bracey som Jean Deaux
 Edwards Davis som John Haldane
 Corene Uzzell som Marianna
 William H. Tooker

Referanser

Eksterne lenker 

Stumfilmer fra USA
Filmer fra 1920
Kinoføljetonger fra USA
Stum-science fiction-filmer fra USA
Tapte filmer fra USA
The Iron Heart (1920)

The Iron Heart er en amerikansk stumfilm fra 1920, regissert av Denison Clift og Paul Caseneuve.

Handling 
Etter farens død lover Esther Regan å utføre hans ønsker, om at hun skal beskytte arbeiderne hans og administrere Regan Steel Mills like godt som han gjorde. Associated Trust har forsøkt å få kontroll over Regan-anlegget, men har alltid møtt motstand fra Regan. Nå som han er død, ser de muligheten for å gjøre et kupp. De sender derfor Darwin McAllister for å gjennomføre planene deres.

McAllister blir imidlertid veldig imponert over måten anlegget blir drevet på. Ettersom han blir glad i Esther, sier han opp stillingen sin for å hjelpe henne med å kjempe mot Associated Trust. Dette vekker irritasjonen til deres president Cyrus Moulton, som ansetter Dan Cullen for å sabotere anleggsdriften ved å forsinke en forsendelse av en kritisk kontrakt. McAllister og Esther appellerer derfor til arbeiderne deres, i forsøk på å endelig ødelegge Associated Trust og gjennomføre oppdragene deres.

Skuespillere 
 Madlaine Traverse som Esther Regan
 George A. McDaniel som Darwin McAllister
 Edwin B. Tilton som John Regan
 Melbourne MacDowell som Cyrus K. Moulton
 Ben Deeley som Dan Cullen

Referanser

Eksterne lenker 

Stumfilmer fra USA
Filmer fra 1920
The Iron Rider

The Iron Rider er en amerikansk stumfilm fra 1920, regissert av Scott R. Dunlap.

Handling 
Når lov og orden har vært forsvunnet i lang tid i Angel City, og byfolket lenger etter den gamle Iron Riders-æraen - hvor en gruppe menn tok rettferdigheten i deres egne hender, og de brakte orden ut av kaoset. Arrangøren av gruppen var John Lannigan, hvis sønn Larry bestemmer seg for å ta opp kappen til Iron Riders igjen. Etter en skyte-episode tar Larry på seg ordenens svarte kappe, og krever at drapsmennene stilles for retten. Ved å dra nytte av rytterens maskerte identitet, raner byens korrupte sheriff Donovan en salong og legger skylden på denne mystiske rytteren.

John Lannigan begynner å tro at tyven kan være hans egen sønn, og skyter mot den maskerte mannen - som klarer å komme seg unna. Larry, som er klar over sheriffens synder, er motvillig til å avsløre ham på grunn av hans kjærlighet til Mera - Donovans datter. Etter å ha reddet Mera fra kjeltringen Jim Mason, gjenoppretter Larry sin egen ære, og fortsetter sitt opdrag med å skape orden i Angel City.

Skuespillere 
 William Russell som Larry Lannigan
 Vola Vale som Mera Donovan
 Arthur Morrison som Jim Mason
 Wadsworth Harris som Sheriff Donovan
 George Nichols som John Lannigan

Referanser

Eksterne lenker 

Stumfilmer fra USA
Filmer fra 1920
Kjøsterud gård

Kjøsterud gård lå på Åssiden i Drammen, den grenset mot Drammenselva i sør, mot Vinnes i vest og Berskaug i øst. Nordover grenset gården mot skauen, der den strakk seg mot Tverråsvannet og Toblebekken mellom Solbergelva i vest og Bragernes i øst. Den lå på leire og sandgrunn ca. 12-15 meter over havet.

Historie 
Gården ble ryddet i tidlig kristen tid og ble allerede i middelalderen delt i tre bruk: Vestre-Kjøsterud, Mellom-Kjøsterud og Østre Kjøsterud. Vestre-Kjøsterud ble i 1835 delt i to like store bruk, det ene bruket ble kalt Nordre Kjøsterud, mens det andre beholdt navnet Vestre-Kjøsterud. Mellom-Kjøsterud, ble delt i 1842, mens Østre-Kjøsterud, ble lagt inn under Berskaug. Alle de tre gårdene tilhørte Hannibal Sehesteds gods som i 1651 ble lagt inn under Kronen, deretter i 1658 pantsatt til handelshuset Marselis. Gården hadde seter inne i Drammensmarka ved navnet Kjøsterudsetra. På gårdens område ligger i dag bl.a. Drammen Travbane og Åssiden videregående skole.

Gårdsnavnet 
Navnet kommer av mannsnavnet Tjostolf eller Kjøstel.

Bygninger 

 Våningshus (Drammen, 117/75) bygd i 1890, i Betzy Kjeldsbergsvei 264 er eneste stående.

 Våningshus (Drammen, 117/502) bygd i 1943, bryggerhus 1910 og låvebygning fra 1925 er det som gjenstår på adresse: Tverråsen 15, 3021 Drammen.

 Våningshus (Drammen, 117/510) bygd omkring 1900, bryggerhus, låve med stall og fjøs fra 1943 og hønsehus fra 1925 sto frem til 13. januar 2019, da ble hovedhuset på Kjøsterud gård totalskadd i brann. I ettertid har området gått til boliger. Jorda og havna er gått til boligtomter.

Referanser 

Gårder i Drammen
Kulturminner i Drammen
Ant-Man and the Wasp: Quantumania

Ant-Man and the Wasp: Quantumania er en kommende, amerikansk film som har utgivelsesdato i 2023, og regisseres av Peyton Reed.

Skuespillere 
 Paul Rudd som Scott Lang
 Evangeline Lilly som Hope van Dyne
 Michael Douglas som Hank Pym
 Michelle Pfeiffer som Janet van Dyne
 Kathryn Newton som Cassie Lang

Referanser

Eksterne lenker 

Filmer fra USA
Filmer fra 2023
The Iron Stair (1920)

The Iron Stair er en britisk stumfilm fra 1920, regissert av F. Martin Thornton.

Handling 
En mann poserer som sin geistlige tvilling-bror for å innløse en forfalsket sjekk.

Men broren tar senere pastorens plass, etter å ha brutt seg ut av fengselet.

Skuespillere 
 Reginald Fox
 Madge Stuart

Referanser

Eksterne lenker 

Britiske stumfilmer
Filmer fra 1920
It Might Happen to You

It Might Happen to You er en amerikansk stumfilm fra 1920, regissert av Alfred Santell.

Handling 
J. Worthington Butts Jr. er den veldig bortskjemte playboy-sønnen til velstående foreldre, og livet hans er en virvel av non-stop festing, drikking og vakre unge kvinner. Til slutt arrangerer faren hans, lei av sønnens sløseri og bekymret for hva det vil gjøre med sønnens helse, en fest som sønnen bare kunne drømme om.

Men faren hans har også planlagt en overraskelse for ham, som sønnen aldri hadde regnet med.

Skuespillere 
 Billy Mason som J. Worthington Butts
 Dorris Dare som Dolly Bender
 William Harcourt
 Walter Beckwith som Edward Winton
 Violet Mack som Tootsie
 Edward Scanlon som Jenks
 Helen Adams som Mrs. Butts

Referanser

Eksterne lenker 

Stumfilmer fra USA
Filmer fra 1920
YX Norge

YX Norge AS ble etablert 19.2.2010 og er den eneste norskeide bensinstasjon-kjeden i Norge. 

YX er et datterselskap av Uno-X Mobility AS, og søsterselskap til Uno-X Norge. Alle selskapene er heleid av Reitan Retail.

Forhandlerstrukturen består av YX selveiere, organisert gjennom Selveierne AS og YX 7-Eleven som igjen er heleid av Reitan Convenience.

Pr. juli 2022 består YX av ca 300 bensinstasjoner og 40 egne truckpunkter over hele Norge. 

*Stasjonene selger flytende drivstoff i kommisjon for YX Norge AS.

Norske selskaper
Bensinstasjoner
Jack Straw (1920)

Jack Straw er en amerikansk stumfilm fra 1920, regissert av William C. deMille.

Handling 
Jack Straw forelsker seg i stemmen til Ethel Parker Jennings, som han hører i leilighetsbygningen hvor de bor i Harlem. Når Jennings-familien skaffer seg formue gjennom en olje-investering, flytter de til California. Jack bestemmer seg snart for å følge etter dem. Jack skaffer seg en jobb som servitør og møter Holland, som bærer nag til den snobbete fru Jennings.

Holland verver Jack i et opplegg for å ydmyke den hovmodige kvinnen, ved å overtale servitøren til å etterligne erkehertugen av Pommern. Jack samtykker og griper dene muligheten til å være i nærheten av Ethel, og under Jacks opphold hos Jennings-familien blir paret snart forelsket. Men etter hvert bestemmer Holland seg for at spøken hans har gått alt for langt, og avslører Jacks virkelige identitet.

Skuespillere 
 Robert Warwick som Jack Straw
 Carroll McComas som Ethel Parker Jennings
 Charles Ogle som Mr. Parker Jennings
 Irene Sullivan som Mrs. Wanley
 Monte du Mont som Ambrose Holland
 Frances Parks som Rose
 Lucien Littlefield som Sherlo
 Robert Brower
 Sylvia Ashton som Mrs. Parker Jennings

Referanser

Eksterne lenker 

Stumfilmer fra USA
Filmer fra 1920
Cyclommatus laetificus

Cyclommatus laetificus er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En middelsstor til stor (hannen ca. 45 millimeter lang), mørkbrun hjortbille med noe bronseaktig glans. Store hanner har lange, krumme mandibler, betydelig lengre enn hode + thorax, disse er tett sagtakkede i spissen, med en innoverettet tann omtrent en fjerdedel ut på mandibelen og to små, inn- og oppoverretede tenner like innenfor det sagtakkede området i spissen, ellers ingen tenner. Antennene er ganske lange og tynne, omtrent så lange som hodets bredde, med en fire-leddet klubbe. Hodet har ikke sidekjøler, men en bred, U-formet tverrkjøl bak mandibelfestene. Pronotum er nesten dobbelt så bredt som langt, med et par strekformede groper i den midtre delen. Dekkvingene er blanke uten synlig punktering. Beina er slanke, ganske mørke.

Levevis 
Larvene utvikler seg i råtne trestammer.

Utbredelse 
Arten er vidt utbredt på Ny-Guinea.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Cyclommatini
 Slekten Cyclommatus Parry, 1863 – 55 arter
 Underslekten Cyclommatus (i snever forstand) 
 Cyclommatus laetificus Seki, 2021

Referanser

Kilder 
 Oversikt over artene

Eksterne lenker 
 Bildegalleri over en del arter
 Bildegalleri over artene foto:Benjamin Harink
 
 

Hjortebiller
Biller formelt beskrevet i 2021
Ny-Guineas insekter
Den episkopale kirke

Den episkopale kirke er den anglikanske kirke i Amerika. Den engelske anglikanske kirken i videre forstand omfatter også de anglikanske protestantiske kirkene i Amerika, Skottland, Wales, Irland, Australia og i de tidligere britiske koloniene.

Det var den engelske kongen Henrik 8 som i 1534 brøt med den katolske pavestolen og lot seg hylle som overhode for den engelske kirken. Med det oppsto den anglikanske kirken.

I den anglikanske kirken regner man at rekken av biskoper kan føres uavbrutt tilbake til apostelen Peter, som den første biskopen i Roma. Dette kalles den såkalte apostoliske suksesjon, og mange legger stor betydning i dette.

Kristne samfunn
Pseudothilmanus

Pseudothilmanus er en slekt av selvlysende biller som bare finnes i Asia. De ble tidligere regnet til samme familie som de amerikanske artene i familien Phengodidae, men er nå skilt ut som en egen gruppe.

Utseende 
Hannene er nokså små (4,5-5 millimeter), avlange, gulbrune biller med nokså tynt hupanser. Hodet har store fasettøyne og sagtakkede antenner. Hunnene er ukjente, men det er sannsylig at de er mye større og larvelignende (neoteniske).

Levevis 
Larver og hunner lever på bakken, gjerne mellom løvstrø. De er sannsynligvis rovdyr som eter snegler. Hannene flyr godt og blir gjerne tiltrukket til lys. I likhet med mange beslektede familier sender disse billene ut lys. Noen arter utmerker seg ved at de kan sende ut lys i flere farger.

Utbredelse 
Slekten er utbredt i Sørøst-Asia (India, Nepal).

Systematisk inndeling 

 Ordenen biller, Coleoptera
 Underordenen Polyphaga
 Overfamilien bløtvinger og lysbiller, Cantharoidea
 Familien Rhagophthalmidae
 Slekten Pseudothilmanus Pic, 1918
 Pseudothilmanus alatus Pic, 1918
 Pseudothilmanus marginatus Pic, 1918

Referanser

Eksterne lenker 

 

Biller formelt beskrevet i 1918
Phengodidae
Zarhipis

Zarhipis er en slekt av biller som bare finnes i den Nye Verden (Nord-, Mellom- og Sør-Amerika). Hunnene er larviforme, det vil si de ser ut som larver hele livet. Hunnene og larvene, av og til også hannene, har lysorganer og lyser i mørket, men dette lyset er permanent på og kan ikke reguleres. De kalles "glow-worms" eller "railroad worms" på engelsk, det siste fordi de ledd-delte hunnene med et lysorgan på hvert ledd kan minne om en nattog-vogn med opplyste vinduer. Larvene og hunnene er rovdyr som særlig angriper tusenbein, hannene tar trolig ikke mat til seg som voksne.

Utseende 
Middelsstore til store biller, de "normalt" utseende hannene (10-15 millimeter) er mye indre enn de larvelignende hunnene (opptil 50 millimeter). Hannene er slanke biller med fjærformede antenner og korte, myke dekkvinger, gjerne med rødt hode, pronotum og bakkropp og mørke dekkvinger. Hodet er stort, noe flatt, med nokså store, utstående, runde fasettøyne. Overkjevene (mandibel|mandiblene) er lange og tynne, sigdformede. Brystskjoldet (pronotum) er lite og omtrent firkantet. Dekkvingene er myke, forkortede, og dekker ikke hele de velutviklede flygevingene eller bakkroppen. Bakkroppen er sylindrisk og myk, beina forholdsvis korte. Larvene og de voksne hunnene er sylindriske, lange og slanke, med korte bein. De er tydelig ledd-delte med innsnevringer mellom hvert ledd. På siden av hvert ledd sitter det et lysorgan som sender ut gult eller grønt lys, i tillegg har noen et organ som sender ut rødt lys på hodet. Hos noen undergrupper har også hannene lysorganer.

Levevis 
Larvene og de voksne hunnene kryper rundt på bakken, mellom løvstrø og under bark, og fanger ulike slags leddyr. De synes ha en spesiell forkjærlighet for tusenbein. Hannene tar sannsynligvis ikke næring til seg som voksne. Hunnene sender ut feromoner, som de flyvende hannene med sine store antenner lett fanger opp. Det er etter alt å dømme feromonene, og ikke lyset hunnene sender ut, som leder hannene til dem. Man antar at lysets funksjon er som en advarsel overfor rovdyr om at disse dyrene er uspiselige. Phengodidene inneholder forskjellige slags giftstoffer. Dette er et eksempel på aposematisme, der et påfallende utseende (i dette tilfellet lys) advarer om gift.

Utbredelse 
Slekten er utbredt i det vestlige USA og det nordvestlige Mexico.

Systematisk inndeling 

 Ordenen biller, Coleoptera
 Underordenen Polyphaga
 Overfamilien bløtvinger og lysbiller, Cantharoidea
 Familien Phengodidae LeConte, 1861
 Underfamilien Phengodinae
 Slekten Zarhipis LeConte, 1881 
 Zarhipis integripennis (LeConte, 1874)
 Zarhipis tiemanni Linsdale, 1964
 Zarhipis truncaticeps Fall, 1923

Kilder 
 Branham, M. Glow-worms, Railroad-worms (Insecta: Coleoptera: Phengodidae). University of Florida, IFAS Extension nettside.

Eksterne lenker 
 bugguide.net - bildedatabase over nordamerikanske insekter 
 

Phengodidae
Biller formelt beskrevet i 1881
USAs insekter
Gustav Hyllmark

Gustav Adolf Hyllmark (1893–1973) var gårdbruker, kontorist og lokalpolitiker (Bondepartiet) i tidligere Bjugn kommune i Trøndelag. Han var oppnevnt som ordfører i Bjugn kommune fredsvåren 1945.

Gården Hyllmarka vest for Eidsvatnet var en husmannsplass hvor Gustavs oldefar Guttorm Andersen Hyllmark (1804-1874) ble den første selveieren i 1834. Både Guttorm Hyllmark senior og sønnsønnen Guttorm Olsen Hyllmark (1865-1962) var aktive i kommunepolitikken. Guttorm junior satt i kommunestyret i 18 år, og var varaordfører den siste perioden. Gustav overtok gården Hyllmark fra faren i 1922, og ga den videre til sønnen i 1957. 

Ved siden av gårdsdriften var Hyllmark aktiv som kontorist, sekretær og forrretningsfører i flere sammenhenger i heimbygda. Han var revisor i Bjugn Sparebank, Bjugn Sparekasse, Furunes Meieri og Bjugn handelssamlag;  leder av Bjugn bondelag, sekretær for skolestyret, forretningsfører for forsyningsnemnda, 0g medlem av flere utvalg. Han var og med på å skrive femtiårsberetningen for Furunes Meieri i 1948.

Ved freden i maidagene 1945 ble Hyllmark utnevnt av den midlertidige fylkesmannen til midlertidig ordfører i Bjugn. Han satt imidlertid bare kort tid. Den valgte ordføreren fra før krigen Einar Furunes, kom hjem fra tysk fangenskap, og overtok vervet. Da Furunes ble kalt ut til militærtjeneste ble Olaf Waade konstituert. Etter kommunestyrevalget 1945, som skjedde 19. november, ble Alf Nebb valgt til ordfører i et kommunestyremøte 28. desember. Både det første formannskapsmøtet i mai 1945 og det første kommunestyremøtet i 1946 ble holdt hjemme hos Hyllmark.

Referanser 

Ordførere i Bjugn
Insulinpenn

En insulinpenn brukes til å injisere insulin under huden. Injektorpennene ble først introdusert i starten av 1980-årene og er designet for å gjøre injiserbare medisiner enklere og mer praktisk å bruke. Det finnes hovedsakelig to typer insulinpenner. Ferdigfylte penner som inneholder insulin og som kastes etter bruk, og flergangspenner hvor man skifter insulinampullen når den er tom.

Insulinpenn skal brukes til å sette insulin i underhudsfettet, subkutant, ikke i muskler. Personer som vegrer seg for sprøytestikk, kan benytte insulinpenn i kombinasjon med en injeksjonsport.

Referanser

Eksterne lenker 

 

Medisinsk utstyr
Diabetes
Herøysundbrua

Herøysundbrua er en bro som skal bygges i Herøy kommune i Nordland fylke. Byggearbeidet skal starte i januar 2023, og broen skal stå klar til bruk høsten 2024. Broen blir en del av fylkesveg 828 og erstatter Herøysundet bru, som stod ferdig i 1966. Det ble bestemt å bygge ny bro fordi det var sterk korrosjon i spennarmering i Herøysundet bru. I tillegg til selve brokonstruksjonen består prosjektet av omlegging av fylkesvei 828 i Silvalen og Herøyholmen.

Utforming 

Den nye brua blir en sprengverksbro med hoveddel i stål. Broa vil ha to kjørefelt i tillegg til gang- og sykkelvei. Vegdirektoratet regner sprengverksbro som et noe utradisjonelt brokonsept på fylkes- og riksveier.

Underbygget bygges i stål mens overbygget vil bestå av betong. For å få på plass selve underbygget vil stålkonstruksjonen fraktes på lekter. Denne konstruksjonen regnes å veie 200 tonn. For å få plass til lekterne og løftekraner vurderes det mudring av sandbunnen i Herøysundet.

Økonomi 
Nordland fylkeskommune har måttet justere budsjettprisen flere ganger, siste gang fra 277 til 300 millioner kroner. I september 2022 ble det kunngjort at kontrakt for bygningsarbeidet hvor Peab Anlegg ble valgt til entreprenør. Kontraktssummen var 92,9 millioner kroner eksklusiv merverdiavgift. I tillegg har prosjektet utgifter knyttet til grunnerverv, sanering av bygninger, flytting av Telenors infrastruktur på Herøyholmen, samt sanering av Herøysundet bru.

Referanser 

Broer i Nordland
Byggverk i Herøy i Nordland
Veibroer i Nordland
Kristian Lien

Kristian Strømland Lien (født 30. september 2001) er en norsk fotballspiller som spiller for .

Lien startet fotballkarrieren for . Høsten 2019 signerte han proffkontrakt med . 30. juni 2020 ble Lien utlånt til . Den 8. februar 2021 gikk Strømland Lien permanent over til Fløy og signerte en to-års kontrakt med klubben.

August 2022 takket han ja til en to og et halvt års avtale med .

Referanser

Eksterne lenker 
 

Norske fotballspillere
Fotballspillere for Idrettsklubben Start‎
Fotballspillere for Fløy
Fotballspillere for Mjøndalen IF
Personer fra Flekkefjord kommune
Walterus Jacobus Staal

Walterus Jacobus Staal, S.J. (født 29. oktober 1839 i Velp i Nederland, død 30. juni 1897 på Bandasjøen) var en nederlandsk katolsk geistlig og biskop.

Liv og virke

Jesuitt, prest
Walterus Jacobus Staal fikk presteutdannelse ved seminaret i Culemborg. Han gikk inn i jesuittordenen den 29. september 1858 i Ravenstein i  Nederland og tok videreførende filosofi i Laval i Mayenne i Frankrike.

Hans ordinasjon til prest fant sted den 1. september 1872. Deretter dro han som misjonær til Nederlandsk Øst-India.

Biskop
Den 23. mai 1893 ble han utnevnt til apostolisk vikar av Batavia og titulærbiskop av Mauricastro. Hans bispeinnvielse fant sted 13. november 1893, og ble foretatt av erkebiskop Petrus Matthias Snickers av Utrecht og medkonsekrantene biskop Franciscus Antonius Hubertus Boermans av Roermond og biskop Petrus Leyten av Breda. 

Han var etterfølger etter Adam Claessens, som hadde trukket seg av helsemessige årsaker. Staal var den første jesuitten som innehadde denne oppgaven.

Under en av sine reiser gjennom vikariatet døde Staal ombord på skipet De Arend, kort tid etter avgangen fra Kei-øyene, i Bandasjøen nær Banda-øyene. 

Han ble gravlagt 23. juli 1897 i Batavia.

Episkopalgenealogi
Hans episkopalgenealogi er:
 Biskop Johannes Wolfgang von Bodman (1651–1691)
 Biskop Marquard Rudolf von Rodt (1644–1704) *bispeviet 1690
 Biskop Alexander Sigismund von der Pfalz-Neuburg (1663–1737) *1691
 Biskop Johann Jakob von Mayer (1677–1749) *1719
 Biskop Joseph Ignaz Philipp von Hessen-Darmstadt (1699–1768) *1741
 Erkebiskop Klemens Wenzeslaus von Sachsen (1739–1812) *1766
 Erkebiskop Max Franz von Havsburg-Lothringen (1756–1801) *1785
 Biskop Kaspar Max Droste zu Vischering (1770–1846) *1795
 Biskop Cornelius Ludovicus van Wijkerslooth (1786–1851) *1833
 Erkebiskop Johannes Zwijsen (1794–1877) *1842
 Biskop Franciscus Jacobus van Vree (1807–1861) *1853
 Erkebiskop Andreas Ignatius Schaepman (1815–1882) *1860
 Erkebiskop Petrus Matthias Snickers (1816–1895) *1877
 Biskop Walterus Jacobus Staal, S.J. (1839–1897) *1893

Referanser

Nederlandske katolske biskoper
Ikkeindonesiske katolske biskoper i Indonesia
Personer fra Rheden
Katolske misjonærer
Nederlandske misjonærer
misjonærer i Indonesia
Nederlandske jesuitter
Linjen von Bodman
Clara Direz

Clara Direz (født 5. april 1995) er en fransk alpinist.

Hun representerte Frankrike under Vinter-OL 2022 i Beijing, hvor hennes beste resultat var nummer 19 i storslalåm.

Referanser

Eksterne lenker 
 

franske alpinister
Deltakere for Frankrike under Vinter-OL 2022
Alpinister under Vinter-OL 2022
The Jack-Knife Man

The Jack-Knife Man er en amerikansk stumfilm fra 1920, regissert av King Vidor.

Handling 
En ensom gammel mann som arbeider på en elvebåt, blir etterlatt et barn av en døende mor. Den gamle mannen og gutten vokser til å bli veldig glade i hverandre.

Men ifølge sladderen blant enkelte av de andre landsby-boerne ville barnet fått det mye bedre ved et barnehjem, og lensmannen blir sendt for å prøve å ta barnet vekk fra elvebåt-mannen.

Skuespillere 
 F. A. Turner som Peter Lane
 Harry Todd som 'Booge'
 Bobby Kelso som 'Buddy'
 Willis Marks som Rasmer Briggles
 Lillian Leighton som Widow Potter
 James Corrigan som George Rapp
 Claire McDowell som Lize Merdin
 Charles Arling
 Florence Vidor som Mrs. Marcia Montgomery
 Irene Yeager som Susie
 Carol Marshall som Jane
 Anna Dodge

Referanser

Eksterne lenker 

Stumfilmer fra USA
Filmer fra 1920